Франсис Вьеле-Грифен
Бях млад; и пълен бях с кроежи…

Превод от френски: Кирил Кадийски, 2004

chitanka.info

Бях млад; и пълен бях с кроежи;

и бях сред прелестни места:

денят бе тих, копите — свежи

и сочни — твоите уста.

Вървях — взе свят да ми се вие —

по стъпките на любовта;

оттук сте минали и вие!

Вървях тъй чак до вечерта;

а после падна мрак без време

и в шушнещата пустота

разсмя ме твоят страх; и взе ме

в обятията си нощта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.